CELEX: 21995D1230(02)
Language: el
Date: 1995-11-03 00:00:00
Title: Απόφαση αριθ. 4/95 του Συμβουλίου των Υπουργών ΑΚΕ-ΕΚ της 3ης Νοεμβρίου 1995 σχετικά με την προσωρινή εφαρμογή του πρωτοκόλλου της τέταρτης σύμβασης ΑΚΕ-ΕΚ του Λομέ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση

Avis juridique important

|

21995D1230(02)

Απόφαση αριθ. 4/95 του Συμβουλίου των Υπουργών ΑΚΕ-ΕΚ της 3ης Νοεμβρίου 1995 σχετικά με την προσωρινή εφαρμογή του πρωτοκόλλου της τέταρτης σύμβασης ΑΚΕ-ΕΚ του Λομέ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση  

Επίσημη Εφημερίδα αριθ. L 317 της 30/12/1995 σ. 0002 - 0023

ΑΠΟΦΑΣΗ αριθ. 4/95 ΤΟΥ ΣΥΜΒΟΥΛΙΟΥ ΤΩΝ ΥΠΟΥΡΓΩΝ ΑΚΕ-ΕΚ της 3ης Νοεμβρίου 1995 σχετικά με την προσωρινή εφαρμογή του πρωτοκόλλου της τέταρτης σύμβασης ΑΚΕ-ΕΚ του Λομέ λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (95/557/ΕΚ)ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,Έχοντας υπόψη την τέταρτη σύμβαση ΑΚΕ-ΕΚ, που υπεγράφη στο Λομέ στις 15 Δεκεμβρίου 1989, εφεξής καλούμενη «σύμβαση», και ιδίως το άρθρο 358 παράγραφος 3,Εκτιμώντας:ότι η σύμβαση δεν εφαρμόζεται στις σχέσεις μεταξύ των κρατών της Αφρικής, της Καραϊβικής και του Ειρηνικού (ΑΚΕ), αφενός, και της Αυστρίας, της Φινλανδίας και της Σουηδίας, αφετέρου, μέχρις ότου αρχίσει να ισχύει το πρωτόκολλο προσχώρησης, εφεξής καλούμενο «πρωτόκολλο» που προβλέπεται στο άρθρο 358 παράγραφος 3 της σύμβασης 7ότι οι διαπραγματεύσεις σχετικά με το πρωτόκολλο κατέληξαν σε συμφωνία 7 ότι το πρωτόκολλο θα το υπογράψουν οι πληρεξούσιοι των συμβαλλομένων μερών στη σύμβαση, στις 4 Νοεμβρίου 1995, στη Νήσο Μαυρικίου 7ότι το πρωτόκολλο θα τεθεί σε ισχύ μόνον αφού ολοκληρωθούν οι διαδικασίες κύρωσης 7ότι, για να αποφευχθεί οποιαδήποτε ασυνέχεια στις σχέσεις μεταξύ των κρατών ΑΚΕ, αφενός, και της Αυστρίας, της Φινλανδίας και της Σουηδίας, αφετέρου, το πρωτοκόλλο θα πρέπει να εφαρμοστεί εκ των προτέρων, ως προσωρινό μέτρο,ΑΠΟΦΑΣΙΖΕΙ:Άρθρο 1 Το πρωτόκολλο της τέταρτης σύμβασης ΑΚΕ-ΕΚ του Λομέ, λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, εφαρμόζεται, εκ των προτέρων, ως προσωρινό μέτρο.Το κείμενο του πρωτοκόλλου επισυνάπτεται στην παρούσα απόφαση.Άρθρο 2 Η παρούσα απόφαση εφαρμόζεται μέχρι την έναρξη ισχύος του πρωτοκόλλου που αναφέρεται στο άρθρο 1.Άρθρο 3 Τα κράτη ΑΚΕ, τα κράτη μέλη και η Κοινότητα υποχρεούνται, έκαστο καθόσον το αφορά, να λάβουν τα μέτρα που συνεπάγεται η εκτέλεση της παρούσας απόφασης.Άρθρο 4 Η παρούσα απόφαση αρχίζει να ισχύει την 1η Ιανουαρίου 1996.Μαυρίκιος, 3 Νοεμβρίου 1995.Για το Συμβούλιο των Υπουργών ΑΚΕ-ΕΚΟ ΠρόεδροςJ. SOLANA